[{"text_idx": "#000002", "text": "Coginio campus ar y barbeciw"}, {"text_idx": "#000004", "text": "Cydnabyddir bod diet cytbwys a digon o ymarfer corff yn creu llwybr tuag at ffordd o fyw iach a hapus. Dylai diet iach a chytbwys gynnwys amrywiaeth o wahanol fwydydd."}, {"text_idx": "#000005", "text": "Mae cig coch yn llawn maetholion"}, {"text_idx": "#000006", "text": "O fwyta\u2019r maint cywir, mae nifer o fanteision iechyd i sicrhau bod cig coch yn eich diet chi a\u2019ch teulu, gan gynnwys haearn sy\u2019n helpu lleihau blinder a lludded, Fitaminau B sy\u2019n cynhyrchu ynni a zinc, sy\u2019n helpu\u2019r system imiwnedd i weithio\u2019n iawn. Mae cig coch hefyd yn cynnwys ffosfforws, sy\u2019n angenrheidiol i dyfu a datblygu esgyrn plant yn iawn ac mae hefyd yn llawn protein, felly mae\u2019n ddelfrydol mewn pryd tro-ffrio cig eidion sydyn ar o\u0302l sesiwn yn y gampfa i\u2019ch helpu chi adfer, adeiladu a chynnal ma\u0300s y cyhyrau a theimlo\u2019n egni\u0308ol."}, {"text_idx": "#000007", "text": "Felly os ydych chi\u2019n treulio amser ac ymdrech yn byw bywyd iach ac egni\u0308ol, yn gwneud ymarfer corff yn rheolaidd a gofalu amdanoch eich hun, oni fyddai\u2019n dda gwybod bod eich bwyd yn gweithio yr un mor galed?"}, {"text_idx": "#000009", "text": "Ac wrth i arogl cyntaf mwg pren lenwi awyr yr haf... ymlaciwch. Mae Cig Oen Cymru a Chig Eidion Cymru sydd heb lawer o fraster heb eu hail ar y barbeciw, sy\u2019n ffordd wych o fwynhau cig coch heb lawer o fraster. Beth well na ste\u0302c flasus heb fraster gyda salad gwyrdd crimp. Neu, os ydych chi\u2019n hoffi ychydig o \u2018couscous\u2019 ar eich plat mewn barbeciw, rhowch gynnig ar rywbeth bach gwahanol fel ein Cebabau Cig Oen Cymru a\u0302 sbeis sumac. Am ragor o ryseitiau cliciwch yma"}]